google/wiki40b huggingface dataset:
Lindora laat

Lindora laat on Võru maakonnas Võru vallas Lindora külas igal aastal simunapäeval (28. oktoobril) peetav laat. 
Ehkki pole täpselt teada, millal esimene Lindora laat oli, pärinevad esimesed kirjalikud teated 1893. aastast. Tollal peeti laata Lindora kõrtsi juures.
Robert L. Geddes

Tunnustused

Robert Louis Geddes valiti 1994. aastal USA Rahvusliku Akadeemia akadeemikuks.
Suicideboys

Varasemad aastad

$crim (Scott Arceneaux Jr) sündis 11. aprillil 1989. Ta sai inspiratsiooni T-Pain’ilt ja Kanye West’ilt, ostes enda esimese sülearvuti raha eest, mille teenis narkootikumide müümisega ning alustas sellega enda DJ karjääri. Arceneaux huvi DJ töö vastu kasvas kui ta hakkas käima New Orleans'i Loyola Ülikoolis. Ta tegi samal ajal tööd firmas, mis müüs kasutatud mööblit, kuid ta vallandati sealt kolme aasta pärast nähtavate tätoveeringute tõttu kätel.
$crimi tuntakse ka mitmete teiste esinejanimedega, näiteks $lick $loth, Yung $carecrow, $uicide Chri$t, Anthony Mars, Budd Dwyer, Yung Heath Ledger ja Pontiu$ Pilate. 
Ruby da Cherry (Aristos Petrou) sündis 22. aprillil 1990. Tal on USA päritolu ema ja Kreeka päritolu isa. Üles kasvanud Metairie’s, Petrou huvi muusika vastu tärkas seitsmeselt. Alustades viiuliga ja trummidega kui ta oli kümnene, liitus noor Aristos ka bändidega. Ta töötas isa restoranis ettekandjana aastani 2015. Ta kogemus kasvas punk-rock’i vallas liitudes bändiga Vapo-Rats, kus ta mängis trumme, kuid nähes kui apaatsed tema bändikaaslased bändi tuleviku suhtes olid, otsustas Petrou koos Arceneaux’ga hiphop’i tegema hakata.
Arceneaux ja Petrou on koos üles kasvanud nõbud. Mõlemad taipasid, et nad tahavad enda muusikalist karjääri tõsiselt võtta ja ei olnud enda elu hetkese seisuga rahul. Nad tegid pakti, et kui nende karjäär muusikas ei peaks õnnestuma, siis nad teevad suitsiidi. Nõnda saigi duo nimeks $uicideboy$. Petrou on oma loomingus viidanud endale ka teistsuguste nimedega, näiteks James Spleen, Yung Mutt, Norman Atomic, Oddy Nuff da Snow Leopard, Yung Plague ja Yung Snow.

Karjäär

Duo lasi välja 10-osalise seeria, Kill Your$elf, millele järgnes Radical $uicide 2016. aasta oktoobris. Selle produtsendiks oli Getter ning see saavutas 17. koha Billboard’i räpiedetabelis. 
Nad on öelnud, et teised inimesed kirjeldavad nende muusikat tihti negatiivse või depressiivsena, kuid $uicideboy$’i sihtgrupi jaoks mõjuvad nende laulud kui teraapia.
2017 tuldi välja viie minialbumiga nimega Kill Yourself. 2018. aastal lasi duo välja albumi nimega I Want To Die In New Orleans. 
Lisaks $uicideboy$’i loomingule on nad mõlemad kaasa teinud ka teistes projektides. Arceneaux on produtseerinud lugusid plaadifirmale, kuid sellest rääkimine ärritab teda, kuna tema teenis selle lepinguga 70.000$, kuid plaadifirma sai sellest miljoneid.

Trivia

$uicideboy$ olid tuttavad ka varalahkunud Lil Peep’i ja XXXTENTACION’iga. Arceneaux ja Petrou üritasid saada neid andekaid artiste endaga koostööd tegema, kuid neil mõlemal olid enda individuaalsed suunad.  Räpiduo on koostööd teinud mitmete teiste artistidega, kuulsamad neist on näiteks Night Lovell, Getter, Ghostemane ja Pouya.
Sven Schultz

Sven Schultz (1886–1932) oli taani ehitusinsener, kes töötas konstruktorina rahvusvaheliselt tuntud inseneri- ja ehitusfirmas Christiani & Nielsen. Tema projekteeritud on Tallinna vesilennukite angaaride katusekonstruktsioonid, kus kasutati koorikbetooni, mis oli toona üks varasemaid raudbetoonkoorikuid maailmas.
Uhka

Ajalugu

Rühma idee autor oli Põltsamaa Keskkooli endine õpetaja Ene Kask, kes soovis leida huvitavat ja harivat ajaviidet tantsueas naisõpetajatele. Esimene suurem ettevõtmine oli 1973. aasta üle-eestilisel rahvatantsupeol osalemine. Esimesed esinemisrõivad olid Anseküla rahvariided, hiljem ka Muhu rahvarõivad. 1994. aastal hakkasid tantsijad esinema Põltsamaa rahvarõivastes. 2004. aastast kannab rühm nime "Uhka".

Juhendajad

Esimene juhendaja oli Helbe Pung. 2001–2011 juhendas rühma Kaja Kivi, 2011. aastast Piret Pruus.

Proovid ja esinemised

Uhka on tantsinud tantsupidudel, külasimmanitel ja juubelisünnipäevadel. Rühmas tantsib 14 naist.
Rühma proovid toimuvad kaks korda nädalas, vajadusel ka sagedamini. Repertuaaris domineerivad folkloorsed ja stiliseeritud eesti rahvatantsud. Rühma liikmed kannavad peamiselt enda õmmeldud valgeid Põltsamaa kihelkonna rahvariideid.
Uhka on osalenud Europeade'il aastatel 2004, 2005, 2007 ja 2009. Lisaks aitas rühm korraldada Põltsamaal 2005. aastal IX Minieuropeade'i.
Hannes Korjus

Hannes Korjus (sündinud 20. mail 1965) on eesti tõlkija ja ajakirjanik.
Hannes Korjus on lõpetanud 1989. aastal Moskvas Üleliidulise Riikliku Kinematograafia Instituudi majandusteaduskonna.
Temalt on ilmunud 2011. aastal kirjastuses Kadmirell raamat "Lätimaal eestlasi otsimas" ja läti keeles 2017. aastal kultuurilooline ülevaateraamat lutsi maarahvast "Ludzas igauņi: Zemes dieva tauta" (kirjastus Lauku avīze).
Harilik aeduba

Kirjeldus

Juurestik on hästi arenenud. Põhiline juuremass asub pindmises kihis, kuid juured võivad tungida ka kuni 1 m sügavusele. 
Vars võib olla erineva pikkusega. Eristatakse puhmikulisi (25–45 cm kõrgusi), poolväänduvaid (kuni 1,5 m) ja väänduvaid (2–5 m) vorme. 
Viljaks on kaun, mis võib olla väga varieeruva kujuga – sirge, kõver, lame, silinderjas.
Seemned on mitmesuguse värvusega: valged, kollakad, mustad, pruunid, kirjud jne. Kujul võivad seemned olla elliptilised, ruljad või neerukujulised.

Levila

Pärineb Kesk- ja Lõuna-Ameerikast.

Kasutamine

Aedoa kaunu kasutatakse aedviljana. Toiduks tarvitatakse poolvalminud kaunu ja seemneid termiliselt töödeldult või konservitult. Toored kaunad ja seemned on lektiinisisalduse tõttu mürgised. Euroopa suurimad kasvatajad on Rootsi, Inglismaa, Holland, Itaalia ja Prantsusmaa.
Keskkonnaluba

Keskkonnaluba (inglise environemntal permit) on kirjalik otsus, mis seab keskkonda mõjutavale tegevusele piirangud või erinõuded.
Eestis on kasutusel nt keskkonnakompleksluba, vee-erikasutusluba, geoloogilise uuringu luba jm.
Peter Lõhmus

Peter Lõhmus (sündinud 3. oktoobril 1966 Ukrainas Mukatševo) on eesti pangandustegelane.
Ta õppis 1987–1992 Tallinna Tehnikaülikoolis ökonoomikat ja juhtimist. Ta jätkas õpinguid 1993–1994 Columbia Ülikooli Rahvusvaheliste Suhete Koolis (inglise School of International and Public Affairs (:en)).
1996–1997 oli ta mikro- ja makromajanduse lektor Estonian Business Schoolis. Märtsist 1997 kuni juunini 2000 oli ta Eesti Panga asepresident, kusjuures 28. aprillist oli ta Eesti Panga presidendi kohusetäitja. 2001–2009 töötas ta vanemökonomistina Rahvusvahelises Valuutafondis (IMF). 2009. aasta märtsis asus tööle majandusnõunikuna Euroopa Komisjonis. Alates märtsist 2013 töötab taas IMF-is.
Ruslan Tarahhovski

Ruslan Igorjevitš Tarahhovski (vene keeles Руслан Игоревич Тараховский; sündinud 22. detsembril 1980 Jakutskis Jakuudi ANSV-s) on jakuudi näitleja ja lavastaja. 
Ta on 2010. aastast Oiunski-nimelise Sahha akadeemilise teatri pealavastaja. Ta on teatris lavale toonud muuhulgas Colin Higginsi  näidendi "Harold and Maude", Anderseni "Lumekuninganna" ja Aleksei Kulakovski "Šamaani unenäo".

Haridustee

Pärast  Štšepkini-nimelise Kõrgema Teatrikooli lõpetamist näitekunsti erialal 2002. aastal Moskvas asus ta näitlejana tööle Jakuudi draamateatrisse. 2006. aastal lõpetas ta Arktika Riikliku Kunstide ja Kultuuri Instituudi režii erialal.

Film

2012. aastal mängis ta peaosa Vjatšeslav Semjonovi lavastatud mängufilmis "Lõahh" ("Лыах") – kurttumma Paveli rollis.
Amphiesmoides

Levila

Neid leidub Hiinas Guangxis, Fujianis ja Hainani provintsis ning Vietnamis  Bắc Giangi, Hòa Bìnhi ja Nghệ Ani provintsis.
(528219) 2008 KV42

2008 KV42 on 2008. aastal Kuiperi vööst avastatud jäine taevakeha, mis liigub enamiku Päikesesüsteemi kehadega võrreldes vastassuunas.
Arved Kalvo

Arved Eduard Kalvo (kuni 1940 Kansvei; 26. september 1910 Suure-Kambja – 19. veebruar 1983 Tartu) oli eesti näitleja, hävituspataljonlane, Eesti NSV Siseministeeriumi juhtivtöötaja, teatridirektor ja sõjaajaloolane.

Elulugu

Ta lõpetas aastal 1933 Tartu Õpetajate Seminari. Aastal 1937 lõpetas ta Tartu Näitekunsti Stuudio. Aastatel 1938–1940 õppis ta Tartu Ülikooli arstiteaduskonnas (ei lõpetanud). Aastatel 1948–1950 ja 1954–1960 õppis Tartu Riikliku Ülikooli õigusteaduskonnas, kaitses diplomitöö "Töötülide läbivaatamise kord". Aastal 1976 kaitses väitekirjaga "Изгнание фашистов из Южной Эстонии (август-сентябрь 1944 года)" ajalookandidaadi kraadi.
Ta mängis aastatel 1937–1939 Tartu Töölisteatris. Lisaks oli ta 1930. aastatel Noorkotkaste juht. 
Aastatel 1940–1941 oli ta Tartumaa miilitsaülem, aastal 1941 kuulus ta hävituspataljoni ridadesse. Aastatel 1941–1944 oli ta Nõukogude Armees. Märtsist 1944 oli ta Eesti NSV siseasjade rahvakomissari Aleksander Resevi asetäitja  miilitsa alal ja ning 1944–1948 Miilitsavalitsuse ülem.
1950. aasta märtsis toimunud EK(b)P Keskkomitee VIII pleenumi järel võimuladvikus toimunud puhastuste käigus arreteeriti 13. aprillil 1950 teiste seas ka Kalvo, ta oli aastatel 1950–1953 represseeritud.
Aastatel 1958–1970 oli ta Vanemuise teatri korraldajadirektor ja aastatel 1970–1970 Draamateatri direktor.
Ta on avaldanud miilitsa- ja sõjaajalooalaseid uurimusi.
Arved Kalvo suri 19. veebruaril 1983 ja ta maeti 26. veebruaril 1983 Metsakalmistule.
Jan Timman

Jan Timman (sündinud 14. detsembril 1951 Amsterdamis) on hollandi maletaja, rahvusvaheline suurmeister (1974).
Timman võitis 1967. aastal Jeruusalemmas juunioride maailmameistrivõistlustel pronksmedali. Suurmeistriks sai ta 23-aastaselt 1974. aastal. Kolm aastat varem sai ta FIDE-lt rahvusvahelise meistri nimetuse. Ta on 9-kordne Hollandi malemeister (1974–1976, 1978, 1980, 1981, 1983, 1987, 1996).  
Ta mängis maailmameistrivõistluste tsoonidevahelistel turniiridel. Kuid ei 1979. aastal Rio de Janeiros saadud 4. koht ega 1982. aastal Las Palmases 6.–7. koha jagamine viinud teda edasi (kolm paremat pääsesid pretendentide turniirile). Alles 1985. aastal Taxcos  tsoonidevahelise turniiri võit viis ta mängima 1985. aastal Montpellier'sse pretendentide turniirile (16 osavõtjat), kus ta jagas 3.–4. kohta. 
MM-i pretendentide matšturniiril (kestis 1988–1990) võitis ta kaheksandikfinaalis Valeri Salovit, veerandfinaalis Lajos Portischit, poolfinaalis Jon Speelmani, kuid finaalis kaotas Anatoli Karpovile (tulemusega 2½: 6½).
Järgmise MM-tsükli pretendentide matšturniiril (kestis 1991–1993) võitis Timman kaheksandikfinaalis Robert Hübnerit, veerandfinaalis Victor Korchnoid, poolfinaalis Artur Yusupovit, kuid finaalis (peeti jaanuaris 1993 San Lorenzo del Escorialis) kaotas ta Nigel Shortile (tulemusega 5½:7½). Short sai õiguse tiitlimatšile, kuid kuna ta mängis selle matši Professionaalse Male Assotsiatsiooni egiidi all, siis otsustas FIDE vastukaaluks korraldada MM-i tiitlimatš eksmaailmameistri Anatoli Karpovi ja pretendentide turniiril teiseks tulnud Jan Timmani vahel. Matš peeti novembris 1993. Timman kaotas tulemusega 8½:12½. 
FIDE maailmameistrivõistluste pretendentide matšturniiril (1994–1996) võitis Timman kaheksandikfinaalis Joël Lautier'd, kuid kaotas veerandfinaalis Valeri Salovile. 
1997. aastal FIDE MM-i turniiril Groningenis (100 osavõtjat, nokautsüsteem) kaotas Timman 2. ringis Alexander Beliavskyile. 1999. aastal MM-i turniiril Las Vegases võitis ta 2. ringis Levon Aronjani, kuid kaotas 3. ringis Aliaksey Fyodaraule.
Timman võitis 2005. aastal Göteborgis Euroopa võistkondlikel meistrivõistlustel Hollandi  võistkonna koosseisus kuldmedali. Ta mängis ajavahemikus 1972–2004 13 maleolümpial (Haifas toimunud maleolümpial 1976. aastal sai Timman võistkondliku hõbemedali).
Riigiküla asulakohad

Riigiküla asulakohad on muistsed asulakohad, mis asuvad Ida-Virumaal Narva–Narva-Jõesuu maanteest läänes Tõrvajõe lähedal.
Piirkonnast on leitud mitu asulakohta. Aastatel 1951–1953 avastas Niina Gurina töörühm kolm asulakohta. 1990. aastatel uuris ala Aivar Kriiska töörühm, avastades mitu uut asulakohta.
Tartu rahvusvaheline puhkpillifestival

Tartu rahvusvaheline puhkpillifestival "Mürtsub pill" toimub Tartus igal suvel alates 2005. aastast. Esimene festival leidis aset 14.–17. juulil 2005. 
6. festival 2010. aastal korraldati koostöös Tartu Hansapäevadega, mis kandsid sedakorda nime Tartu Helisevad Hansapäevad.
2.–5. augustil 2012 toimus järjekorras kaheksas üritus. 2012. aastal osalesid orkestrid Eestist, Soomest, Ungarist, Lätist ja Suurbritanniast. Peaesineja oli Roberts Bakery Band Suurbritanniast eesotsas dirigent Colin Cransoniga.
Kümnes puhkpillifestival "Mürtsub pill" toimus 4.–8. juunil 2014. Esinevad orkestrid Eestist, Tšehhist, Rootsist, Lätist, Venemaalt ja Soomest. Seekordne festival on ühtlasi osa Tartu laulupeo muusikanädalast, seepärast osalevad festivalil esinevad orkestrid ka laulupeorongkäigus ja laulupeol.
2015. aastal toimub "Mürtsub pill" 31. juulist 2. augustini.
Olev Soans

Olev Soans (29. mai 1925 Tallinn – 28. aprill 1995 Keila) oli eesti graafik ja pedagoog.
Olev Soans lõpetas 1941. aastal Pärnu kaubanduskeskkooli. Aastatel 1943–1944 oli ta mobiliseeritud Saksa sõjaväkke, seejärel töötas Järvakandis muu hulgas joonistusõpetajana. Aastal 1951 lõpetas ta Eesti Riikliku Kunstiinstituudi. Aastatel 1961–1989 töötas ta Kunstiinstituudis õppejõuna.
Olev Soansi loomingu hulgas on vabagraafikat, raamatugraafikat, plakateid, ning alates 1975. aastast infograafilised, sealhulgas ajaloolised ja kultuuriloolised maakaardid (piltkaardid). Ta viljeles muu hulgas oforti, kuivnõela, litograafiat, linoollõiget, puulõiget, serigraafiat ning võttis kasutusele uudse elektrograafilise sõeltrüki.
27. aprillil 2000 asutasid Eesti Rahvuskultuuri Fond, Keila Linnavalitsus ja Harjumaa Muuseum Olev Soansi mälestusfondi Keilast pärit kunstnike ja Keilaga seotud kunstiprojektide toetamiseks.

Isiklikku

Olev Soans oli abielus Therese Limbergiga. Alo Soans, Villu Soans ja Priidu Soans olid nende pojad ja Siiri Soans on nende tütar.
Olev Soans oli abielus Helvi Jürissoniga. Kerttu Soans on nende tütar.
Tema onu oli arhitekt Anton Lembit Soans, onupojapoeg on skulptor Jaak Soans.
Nankingi rahu

Nankingi rahulepinguga, mis sõlmiti 1842. aastal Suurbritannia ja Qingi dünastia Hiina vahel, lõppes esimene Oopiumisõda.
Maurizio Stecca

Isiklikku

Maurizio Stecca vanem vend Loris on samuti tuntud Itaalia poksija.
Friedrich von Ditmar

Friedrich Ferdinand Gustav von Ditmar (venepäraselt Фёдор Владимирович Дитмар; 11. juuli 1809 Mõisaküla – 16. mai 1879 Uue-Vändra mõis) oli baltisaksa päritolu Venemaa sõjaväelane (kindralmajor).
Friedrich von Ditmar sündis Vändra mõisniku Woldemar Adolph von Ditmari ja Karoline Johanna von Krüdeneri pojana.
26. novembril 1851 autasustati teda Georgi ordeni 4. klassiga.
Talle kuulus Uue-Vändra mõis.
Friedrich von Ditmar annetas 1878. aastal Viljandi ordulinnuse varemetes toimunud esimesteks arheoloogilisteks kaevamisteks 2000 rubla. Leitud esemete eksponeerimiseks kavatseti asutada Ditmari muuseum.
Karksi õlletehas tootis tema auks Ditmari-nimelist õlut
Aivar Rosenberg

Aivar Rosenberg (sündinud 14. septembril 1962 Tartus) on eesti talupidaja ja poliitik. Ta kuulub 6. maist 2004 Eesti Reformierakonda.
Ta lõpetas aastal 1980 Võru 1. Keskkooli.
Ta on Sõmerpalu vallas Sulbil talupidaja (Roosu talus). Lisaks on ta olnud valitud aastatel 1993 (valimisliidus Maa elu), 1999 (valimisliidus Koduvald) ja 2002 (valimisliidus Koduvalla heaks) Sõmerpalu vallavolikokku. Aastatel 2005, 2009 ja 2013 valiti ta Sõmerpalu vallavolikokku Reformierakonna nimekirjas.
Ta kandideeris aastal 2007 Riigikogu valimistel (Reformierakonna nimekirjas); ta sai 398 häält ning ta ei osutunud valituks. Aastal 2011 Riigikogu valimistel sai ta 592 häält; ta ei osutunud valituks, kuid sai seoses Urmas Klaasi kinnitamisega Tartu linnapeaks 9. aprillil 2014 tema asendusliikmeks.
Tõlliste valla vapp

Tõlliste valla vapp on Valga maakonnas asunud endise Eesti haldusüksuse Tõlliste valla vapp.
Vapp kinnitati 31. märtsil 1994.

Vapi kirjeldus

Punasel müüritud kilbil hõbedane ülalt laineline palk, milles kolm musta heraldilist kuuseoksa.

Põhjendus

Müüritis viitab Tõlliste nime keskaegsele algvormile (Tellitz) ja osutab paiga hilisemalegi tuntusele telliste tegemisel. Laineline palk tähistab Emajõge, kuuseoksad märgivad metsa- ning jahimajandust; kilbi punane värvus sümboliseerib Tõlliste valla mail aegade jooksul peetud rohkeid heitlusi. Must, hõbe ja punane on ka Tsistertslaste ordu värvid. Selle ordu Kärkna kloostrile kuulus Tõlliste keskajal.
Polüpeptiidid

Polüpeptiidid ehk valguahelad on peptiidsidemetega seotud aminohappejääkide ahelad, millest koosnevad valgud.
Valguahelal (välja arvatud tsüklilisel) on N-terminaalne ots ja C-terminaalne ots.
Polüpeptiidid moodustuvad mRNA-st valgusünteesi peamise osa, translatsiooni käigus.
Freeman Wills Crofts

Elulugu

Freeman Wills Crofts sündis 1879. aastal Iirimaal Briti armee meediku pojana, kes usuliselt oli protestant. Kaotanud varakult isa, jäi Freeman vaid ema kasvatada. Hariduse omandas noormees Belfastis Methodist and Campbell College'is. Aastatel 1896–1929 töötas Freeman Wills Crofts Põhja-Iirimaa raudtee-ettevõtetes Belfast and Northern Counties Railway ja Londonderry and Strabane Railway ehitusinsenerina. Aastal 1912 abiellus mees Mary Bellas Canninguga.
1920. aastate algul avaldati tema esimesed kirjanduslikud katsetused. Läbimurre saabus 1925. aastal esimese Joseph Frenchi romaani ilmumisega. Raudteetöölt läks Crofts 1929. aastal väljateenitud pensionile. Koos abikaasaga koliti Lõuna-Inglismaale, kus kirjanik elas kuni oma surmani.
Galerii-G

Galerii-G OÜ (harvemini Galerii G või G-galerii) on Eesti kunstiettevõte, mis müüb kunstimaterjale ja kunstiteoseid.
Ettevõte asutati aastal 1989 ja samal ajal avas ettevõte Tallinnas aadressil Narva maantee 2 ka kauplus-salongi. Aastatel 2002–2007 oli ettevõttel Vabaduse väljakul oma näitustesaal.
Ettevõttel oli oma pildiraamitöökoda, mis müüdi 2007. aastal ettevõttele OÜ Duo Pildiraam.
Gaitana

Gaita-Lurdes Essami (ukraina keeles Ґайта-Лурдес Ессамі, tuntud lavanime Gaitana (ukraina Ґайтана) järgi; sündinud 29. septembril 1979 Kiievis) on Kongo juurtega Ukraina laulja ja laulukirjutaja.
Tema muusikas esineb nii džässi, funki, souli kui ka folgi elemente.
Gaitana esindas lauluga "Be My Guest" Ukrainat 2012. aasta Eurovisiooni lauluvõistlusel Bakuus, kus ta saavutas 65 punktiga 15. koha.
Tema laulud on ukraina, inglise ja vene keeles. Lisaks oskab ta ka prantsuse ja lingala keelt.
Tema isa Klaver Essami on sündinud Kongos. Gaitana on seal isaga elanud viis aastat.
Elva vapp

Elva vapp on Tartu maakonnas asuva Eesti linna Elva vapp.
Vapp on kinnitatud 8. mail 2000.

Vapi kirjeldus

Elva vapp on sinisel kilbil kuldne mänd kuldsel kolmikkünkal, mille all on kaks lainelõikelist sinist varrast.

Tõlgendus

Vapil kujutatud mänd on seotud Arbi männiga, mis kasvab Elva linnas Arbi mäel. Puu kõrgus on 10 m ja tüve rinnaümbermõõt 378 cm (1999), vanuseks on hinnatud ligi 340 aastat (2008. aasta seisuga). See on ainus põlispuu Eestis, millest on saanud linna sümbolpuu.

Ajalugu

1938. aasta sügisel pälvis Elva volikogu heakskiidu kunstnik Viktor Aleksejevi vapikavandi, kus oli sinisel põhjal kullavärvi mänd, selle all künkad ning kaks kuldset sakilist joont, mis tähistasid Elva järvesid. Siseminister kinnitas aga 1939. aastal linnade liidu ideevapi, mille kuldsel põhjal seisis must mänd. Võimuvahetuse tõttu 1940. aastal ei jõudnud president Konstantin Päts kumbagi kavandit kinnitada. Alates 1988. aastast kasutati taas Aleksejeffi kavandit.
Aleksejeffi vapikavandil vastas Elva männi kuju üsna otseselt Arbi männile. Taasiseseisvumise järel jättis ka riigikantselei heraldikanõukogu Aleksejeffi kavandi heaks kiitmata, kuna sellel kujutatud mänd oli individualiseeritud ja ei vasta seetõttu rahvusvahelistele heraldikapõhimõtetele. Heraldikanõugkogu pakkus 1990ndate lõpus välja teise kavandi, millega Elva elanikud rahul polnud. Toonane linnavolinik Mart Raudsaar avaldas ajakirjanduses arvamust, et pakutud kavandil meenutab mänd juudi küünalt. Elva linna vapiks kinnitati hiljem siiski heraldikanõukogu pakutud kavand.
Kutsekeskharidus

Kutsekeskharidus (inglise secondary vocational education) on põhiharidusjärgne kutseharidus, mille saanud õpilane saab õpinguid jätkata kõrgkoolis.
Kenneth Arrow

Kenneth Joseph Arrow (ka Ken Arrow; 23. august 1921 New York – 21. veebruar 2017 Palo Alto) oli juudi päritolu Ameerika Ühendriikide majandusteadlane  ja poliitikateoreetik, Nobeli auhinna laureaat.
Aastal 1972 sai ta koos John Hicksiga Nobeli majandusauhinna; ta on seni noorim selle auhinna saaja (sai selle 51-aastasena).
Nobeli auhinna on saanud ka viis Ken Arrow' õpilast, sealhulgas Eric Maskin, John Harsanyi, Michael Spence ja Roger Myerson.
Andres Kõiv

Andres Kõiv (sündinud 22. märtsil 1972) on Eesti poliitik ja ametnik. 
Andres Kõiv oli Võru maavanem 14. juunist 2010 kuni 26. oktoobrini 2017.
2017. aasta oktoobris kandideeris Andres Kõiv kohaliku omavalitsuse volikogu valimistel IRL esinumbrina Võru linnavolikokku, kogudes 160 häält ja osutudes valituks.
Andres Kõiv kuulub Isamaa ja Res Publica Liitu, erakonna liikmeks arvatud 8. detsembril 1998.
Roman Protasov

Roman Protasov (vene keeles Роман Николаевич Протасов; sündinud 10. märtsil 1987 Leningradis) on Venemaa jalgpallur.
Aastal 2015 mängis ta klubis JK Narva Trans. Pärast seda mängib ta klubis FC Karelia Petrozavodsk.
Lihnutsi kants

Lihnutsi kants on linnamägi Pärnu maakonnas Lääneranna vallas Hälvati külas, endide Uudissool talu maal.

Kirjeldus

4–5 m kõrguse paekõrgendiku lääne suunas kitseneval otsal asuv kolmnurkse kujuga linnuseala on 3500 ruutmeetrit suur. Idaküljel kulgeb kaarjalt vall, kõrgusega siseküljel 1,2–1,3 m ja välisküljel 1,6 m. Valli ehituseks on kasutatud maakive. Linnusekoht on lõuna- ja lääneservast kruusakaevandamisega rikutud. On üsnagi tõenäoline, et ka seal võis kulgeda vallid.
Suure tõenäosusega oli Lihnutsi kants enne Lihula linnamäe rajamist varasem piirkondlik kindlustatud keskus. Linnuse kasutusaeg jääb I aastatuhande viimasesse veerandisse.
Plātere mõis

Plātere mõis (saksa keeles Weißensee, läti keeles Plāteres muiža) oli rüütlimõis Liivimaal Riia kreisis Madliena kihelkonnas. Nüüdisaegse haldusjaotuse järgi asub mõisasüda Lätis Ogre piirkonnas Madliena vallas.
Munkülä järv

Munkülä järv (ka Munaküla järv; järvekood 212282) on järv Võru maakonnas Võru vallas Oro külas. Järve pindala on 0,8 ha.
Reet Allikvere

Reet Allikvere (sündinud 22. jaanuaril 1951 Kilingi-Nõmmes) on Eesti jurist, endine kohtunik.
Ta lõpetas 1951. aastal Kilingi-Nõmme Keskkooli ning 1977. aastal Tartu Riikliku Ülikooli õiguse eriala.
Vabariigi President Lennart Meri nimetas ta 19. augustil 1993 Riigikohtu üldkogu ettepanekul teise astme kohtunikuks Tallinna Ringkonnakohtusse.
Vabariigi President Kersti Kaljulaid vabastas ta 19. märtsil 2018 kohtuniku ametikohalt alates 17. septembrist 2018, kuivõrd Reet Allikvere esitas vastava palve Riigikohtu esimehele.
Ta on Eesti Kohtunike Ühingu liige.
Sokraatiline meetod

Sokraatiline meetod on küsimuste ja vastuste varal toimuv õppeviis.
See on oma nime saanud Sokratese järgi, kes õpetas küsimuste-vastuste vormis. Sokratese õpilase Platoni tekstid on põhiliselt dialoogid, mille peategelane on sokraatilist meetodit kasutav Sokrates (näiteks "Kriton"). Sokraatilises dialoogis toimuvat vestlust võib nimetada ka dialektiliseks.
Sokraatilise meetodi kolm traditsioonilist komponenti on iroonia ehk vestlusteema vallas teadmatust teesklev ja naiivne küsimuste esitamine, elenktika ehk küsitlusvoorus saadud vastuste kummutamine nende sisemise vastuolu näitamise teel ja maieutika ehk sünniabi uute ja paremate vastuste andmisel, kooskõlaliste määratlusteni jõudmisel. Komponentide kasutusviis pole vähemasti Platoni esituses rangelt määratletud ning nende järgnevus ühene, vaid need esinevad kohati paralleelselt ning vajadusel mis tahes järjekorras.
Sokraatilist meetodit rakendatakse kõige enam USA ülikoolide õigusteaduskondades, aga ka mõningates psühhoteraapia suundades.
Anima (koor)

Anima on Hugo Treffneri Gümnaasiumi segakoor. Koori dirigent on Ülle Keerberg.
Koor on muu hulgas esinenud rahvusvaheliste noortekooride festivalide programmides, samuti üle-eestilistel lauluüritustel (näiteks festivalil "Gustav Ernesaks 100").
James Beckford

James Beckford (sündinud 9. jaanuaril 1975) on Jamaica kergejõustiklane (kaugushüppaja).

Isiklikku

James Beckford on 183 cm pikk ja kaalub 73 kg.